Nakon što je Slađana Petrušić Slađa gostovala u srpskoj emisiji "Ćirilica" na Happy TV-u gdje se rukovala s četničkim vojvodom Vojislavom Šešeljem, Živi zid je oštro osudio njezin postupak te je izbacio iz stranke.

– U povodu slika koje su se pojavile na društvenim mrežama i medijskih napisa, a na kojima se Slađana Petrušić rukuje s ratnim zločincem Šešeljem, želimo obavijestiti javnost da Slađana više ne može imati nikakve veze sa Živim zidom. Oštro osuđujemo njezin postupak te je odlukom GO-a Slađana momentalno izbačena iz stranke i udaljena iz svih budućih aktivnosti Živog zida, bilo političkih ili aktivističkih. Nikome tko svojim postupcima ponizi ovu predivnu zemlju, njezine branitelje i stanovnike, ne može biti član jedne ovako humane organizacije – priopćili su.

U priopćenju su istaknuli kako se Živi zid "bori za bolji svijet, svijet mira i razvoja, a u takvom svijetu nema mjesta genocidalnim manijacima kao što je Šešelj te s njime ne želimo biti niti u istoj rečenici".

– Molimo vas da primite naše iskrene isprike – stoji u priopćenju.

O cijeloj se situaciji oglasio i jedan od lidera Živog zida, Ivan Pernar objavom na svom Facebook profilu.

– Pitaju me ljudi zašto se ne distanciram od Slađina rukovanja sa Šešeljem, evo razloga. Zato što Slađa ne predstavlja niti moje stavove, niti stavove naše stranke, ona nema nikakvu ulogu u našoj stranci niti je naš formalan član, niti će biti na našoj listi za Sabor. Izjave koje daje u medijima, a političke su prirode, nemaju političku težinu jer ona samo koristi to da bi dobila medijski prostor.

U nastavku pročitajte objavu u cijelosti.

Pitaju me ljudi zašto se ne distanciram od Slađinog rukovanja sa Šešeljem, evo razloga. Zato jer Slađa ne predstavlja... Posted by Ivan Pernar on Wednesday, 2 September 2015

Slađa je, podsjetimo, nedavno prešla u Živi zid iz Gospodarske stranke gdje je bila glasnogovornica.

>> Slađa posvađala dvije stranke i sada uživa u zagrljaju Pernara